Eran Zahavi

Eran Zahavi (hebraisk:  ערן זהבי; født 25. juli 1987) er en israelsk fotballspiller som spiller for Maccabi Tel Aviv.

Karriere

Hapoel Tel Aviv 
Zahavi spilte for Hapoel Tel Aviv i sin ungdomstid og ble senere tatt opp på førstelaget i klubben hvor han spilte nesten 100 kamper. I UEFA Champions League 2010–2011 gjorde Zahavi seg bemerket etter han scoret to mål i 3–0-seieren mot den Portugisiske klubben SL Benfica, og ytterligere da han scoret mot Olympique lyonnais med et saksespark som av mange ble regnet som årets mål i Mesterligaen.

Palermo 
Tiden hans i Palermo startet i 2011, men ble ikke som ønsket. Til tross for en god start i Italia slet han med å få spilletid grunnet konkurranse med andre offensive midtbanespillere i klubben. Eran Zahavi ble deretter langtidsskadet og fikk ytterligere konkurranse om en plass i startoppstillingen. Dette gjorde at han returnerte til Israel for å spille for Maccabi Tel Aviv.

Maccabi Tel Aviv 
Den 21. januar 2013 ankom han sin nye klubb hvor han signerte en tre og et halvtårskontrakt. Han scoret i sin debut mot Maccabi Netanya i den israelske cupen. Zahavi har vært en stor forsterkning for den israelske klubben etter sin ankomst og scoret syv mål på sine 16 første kamper. Maccabi Tel Aviv vant den israelske ligaen et halvt år etter Zahavi kom til klubben.

Referanser

Eksterne lenker 
 

Israelske fotballspillere
Fotballspillere for Hapoel Tel-Aviv
Fotballspillere for Maccabi Tel Aviv FC
Fotballspillere for US Palermo
Fotballspillere for Guangzhou R&F FC
Fotballspillere for PSV Eindhoven
Personer fra Rishon LeZion